После уопешно завршеног другог српско-турског рата, којом приликом су заузети градови Ниш, Врање и Пирот, састао се у Берлину конгрес великих сила. На томе конгресу призната је независност Србије. На управи земље налазило се још увек „акционо министарство" коме је на челу био Стевча Михајловић. Народна скупштина, у току другог српско-турског рата, није се састајала, али је по завршеном Берлинском конгресу сазвана у свој трећи, и последњи, редовни сазив за 24. јун 1878. у Крагујевцу. За председника скупштине Кнез је, од предложених шест лица, поставио Димитрија Матића, a за потпредседника Вују Васића. За секретаре изабрани су били Илија Стојановић, Алекса Стевановић, Димитрије Стојковић и Панта Савић.